**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2019 M. RUGSĖJO 26 D. SPRENDIMO NR. T1-224 „DĖL PLUNGĖS RAJONO SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“ IR JĮ KEITUSIŲ SPRENDIMŲ PAKEITIMO**

2020 m. rugsėjo 24 d. Nr. T1-194

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės būsto ir socialinio būsto nuomos tvarkos aprašo, patvirtinto Plungės rajono savivaldybės tarybos 2019 m. rugsėjo 26 d. sprendimu Nr. T1-224 „Dėl Plungės rajono savivaldybės būsto ir socialinio būsto nuomos tvarkos aprašo patvirtinimo“ (kartu su 2019 m. spalio 31 d. sprendimu Nr. T1-263 ir 2020 m. birželio 25 d. sprendimu Nr. T1-139) 24 punktą ir jį išdėstyti taip:

„24. Asmenims ir šeimoms, įrašytiems į asmenų ir šeimų, turinčių teisę į socialinio būsto nuomą, sąrašą ir pateikusiems sutikimą išsinuomoti būstą, socialinis būstas išnuomojamas Administracijos direktoriaus įsakymu 5 metų laikotarpiui.

24.1. Terminuota socialinio būsto nuomos sutartis gali būti pratęsiama nuomininko prašymu ne ilgiau kaip 5 metams, jeigu atitinka šias sąlygas:

24.1.1. jei nuomininkas ir jo šeimos nariai atitinka Įstatymo 9 straipsnyje nurodytus reikalavimus;

24.1.2. jei nuomininkas ir jo šeimos nariai tinkamai vykdė būsto nuomos sutarties sąlygas;

24.1.3. jei nuomininkas neturi skolų už savivaldybės gyvenamųjų patalpų, kuriose gyvena, nuomą, komunalines ir kitas paslaugas;

24.1.4. jei nuomininkas ir jo šeimos nariai atliko nuomojamų savivaldybės gyvenamųjų patalpų einamuosius remontus savo lėšomis, jeigu toks Administratoriaus reikalavimas atlikti remontą buvo įteiktas nuomininkui.

24.2. Administratorius socialinio būsto nuomininką apie terminuotos socialinio būsto nuomos sutarties termino pasibaigimą ir apie galimybę pateikti prašymą dėl socialinio būsto nuomos sutarties pratęsimo informuoja likus 4 mėnesiams iki socialinio būsto nuomos sutarties termino pabaigos, o prašymą ir paslaugų teikėjų pažymas apie atsiskaitymą (elektros tiekimo, dujų tiekimo ir atliekų tvarkymo) nuomininkas turi pateikti likus ne mažiau kaip 3 mėnesiams iki nuomos sutarties termino pabaigos.“

Savivaldybės meras Audrius Klišonis